**Edem skrotuma**, je akutno urološko stanje, koje se karakteriše pojavom otoka, izazvanog nakupljanjem tečnosti u tkivima skrotuma. U dečaka između treće i devete godine života, najčešće se javlja kao idiopatski oblik bolesti, alergijske prirod. Edem obično nestaje jako brzo i ne zahteva velike napore urologa u rešavanju ovog stanja.

Intervencija je potrebna samo kod naglo nastalih edema, velikih dimenzija, sa jakim bolovima, ili u slučajevima kada je moguć razvoj infekcije (šećerna bolest, ranija infekcija).

Etiologija
----------

Edem skrotuma je pretežno sekundaran-simptomatski oblik bolesti. Nastaje kod:

* dekompenzacije srca (popuštanje desnog srca),
* plućne insuficijencije,
* Bubrešne (renalne) insuficijencije,
* jetrine insuficijencije,
* vaskulamih kompromitacija,
* poremećaja limfne cirkulacije (elefantijaza),
* imunoloških (alergijskih) poremećaja,
* prisustva parazita (šistozomijaza),
* metaboličkih poremećaja (ketoacidoze, hipoproteinemije, elektrolitnih dizbalans itd).

Kod idiopatskog oblika edema skrotuma, koji se javlja najčešće kod dece, alergija je etiološki faktor.

Infuzioni ili nadovavajući oblik edema skrotuma
Poseban, tzv. infuzioni, nadovavajući ili namerno izazvan edem skrotuma, nastaje kod osoba koje iz seksualnih razloga ubrizgavanjem tečnost ili vazduh, pokušavaju da na taj način uvećaju njegovu veličinu. Ova nekontrolisana intervencija nosi rizika od ozbiljnih komplikacija, uključujući celulitis, i potkožnni emfizem skrotuma, ali i fatalnih posledica; poput Furnijerove gangrena ili vazdušne embolije.

Klinička slika
--------------

Manifestuje se crvenilom i otokom mošnica.

Dijagnoza
---------

Palpaciju (opipavanje) testisa i epididimisa obično nije moguće sprovesti zbog jakog edema (otoka).

Da bi se isključile primarne bolesti testisa i pasemenika, pre svega tumori, potrebno je uraditi ultrasonografski pregled skrotuma.

Terapija
--------

Terapija se primarno zasniva na sanaciji bolesti koja je dovela do pojave edema. Remisija ili izlečenje osnovne bolesti dovode do povlačenja edema.

Od ostalih mera u terapiji može seprimeniti elevacija skrotuma pomoću suspenzorijuma. Jak edem se može se smanjiti ubadanjem većeg broja sterilnih igala za injekcije kroz koje se se obezbeđuje oticanje suvišna tkivne tečnosti iz skrotuma.

Budući da je alergija etiološki faktor u nastanku idiopatskog oblika edema skrotuma u terapiji se mogu uspešno primeniti antihistaminici.

Izvori
------

1. 1 2  Krstić Z.: *Akutni skrotum u dečijem uzrastu,* Arch Urol 26: 71-80, 1986.
2. 1 2 3 4 5 6 7  Marković V.: *Urologija, hirurgija mokraćnih organa,* Službeni list SRJ, Beograd 1997.
3. 1 2 3 4 5 6 7 8  Petković S.: *Urologija*, Medicinska knjiga Beograd-Zagreb, 1984.
4. ↑  Sharma, T.; Kagan, H. (1980). „Scrotal emphysema". *The American surgeon* **46** (11): 652–653. PMID 7436145.
5. ↑  Yoganathan, K. G.; Blackwell, A. L. (2006). „Unusual cause of acute scrotal cellulitis in an HIV positive man". *Sexually Transmitted Infections* **82** (2): 187–8. DOI:10.1136/sti.2005.017020. PMC 2564698. PMID 16581752.
6. ↑  Bush, G.; Nixon, R. (1969). „Scrotal inflation: a new cause for subcutaneous, mediastinal and retroperitoneal emphysema". *Henry Ford Hospital medical journal* **17** (3): 225–226. PMID 5350135.
7. ↑  Buckley JC, McAninch JW. *Use of ultrasonography for the diagnosis of testicular injuries in blunt scrotal trauma.* J Urol. 2006 Jan. 175(1):175-8.
8. ↑  Pajović B.: *Akutni skrotum u dece i adolescenata*, Archivum Urologicum, 39 (15): 69-77,1993.

Spoljašnje veze
---------------

***Edem skrotuma*** na Wikimedijinoj ostavi

* Priručnik urgentne urologije

  


| * p
* r
* u
Akutni skrotum |
| --- |
| 
* Povrede skrotuma i testisa
* Torzija semene vrpce
* Apsces testisa (epididimisa)
* Hidrokela
* Hematocela
* Varikokela
* Piocela
* Emfizem skrotuma
* Indirektna ingvinalna kila
* Edem skrotuma
* Torzija testikularnih apendiksa
* Furnijeova gangrena

 |

Šablon:Portalbar